Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: illetve a felsőoktatásról szóló 1993. évi LXXX. törvényben
Paragraph Index: 1790

10. A pályázó szervezet az elnyert összeget csak a támogatott célra fordíthatja. A támogatást a pályázat benyújtásakor meglévő saját hazai tagszervezetein kívül más szervezetnek tovább nem adhatja. A támogatásban részesített szervezet a tagszervezetek számára működésre átadott összegről is tételes elszámolást köteles készíteni a következő évi pénzügyi elszámolás során. A támogatásban részesített szervezet az elnyert összeg felhasználásáról köteles részletes írásbeli beszámolót és tételes elszámolást készíteni. A beszámolót és az elszámolást a 2001. évi költségvetési támogatás elnyerése iránti pályázattal együttesen kell benyújtani. Amennyiben a szervezet a 2001. évi költségvetési támogatás elnyerése érdekében pályázatot nem nyújt be, a beszámolót és elszámolást legkésőbb 2001. február 28. napjáig köteles az Országgyűlés Társadalmi Szervezetek Bizottságának benyújtani. PÁLYÁZATI ADATLAP a civil szervezetek 2000. évi költségvetési támogatásához (A pályázati adatlap 1—9. pontját két példányban kötelező kitölteni!) A pályázat iktatószáma: (A Társadalmi Szervezetek Bizottsága tölti ki.)

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes